ৰুইনচ্ অব বেবিলন, ইৰাক : ত্ৰয়োবিংশ খ্ৰীষ্টপূৰ্বাব্দত বেবিলনৰ প্ৰাচীন চহৰত মাটিৰ ফলি তৈয়াৰ হৈছিল বুলি প্ৰমাণ পোৱা গৈছে। প্ৰাচীন এই চহৰখন কেতিয়াও বিশ্বৰ ঐতিহ্যবাহী স্থাপত্যৰ তালিকাভুক্ত হোৱা নাছিল। ইৰাকৰ তৰফৰপৰা বহুবাৰ আৱেদন কৰা হৈছিল যদিও ইউনেস্কোই তালিকাত অন্তৰ্ভুক্ত কৰা নাছিল। কিন্তু এইবাৰ অৱশেষত তালিকাভুক্ত হ'ল।
আজাৰবাইজানৰ ৰাজধানী বাকুত ইউনেস্কোৰ বিশ্ব ঐতিহ্য সমিতিয়ে লোৱা সিদ্ধান্তমৰ্মে ইউফ্ৰেটিছ নদীৰ কাষত সৃষ্টি হোৱা মেচোপটেমিয়া চহৰখন বিশ্বৰ ঐতিহ্যবাহী চহৰ হিচাপে চিহ্নিত হ'ল। ইৰাকৰ ৰাষ্ট্ৰপতি বাৰহাম চালহিয়ে জনাইছে যে এতিয়াৰেপৰা এই চহৰখন প্ৰত্নতাত্বিক এলেকাৰ ভিতৰত অন্তৰ্ভুক্ত হৈ পৰিল। তেওঁ কয় যে দীৰ্ঘদিন ধৰি এই ঐতিহাসিক চহৰখন অৱহেলিত হৈ আছিল আৰু পূৰ্বৰ কোনো নেতাই এই চহৰখনক লৈ ভাবনা-চিন্তা কৰা নাছিল। খবৰটো পোৱাৰ লগে লগেই তেওঁক অভিনন্দন জনাইছে প্ৰধানমন্ত্ৰী আদেল আব্দুল মেহদিয়ে। তেওঁ কয় যে 'মানবসভ্যতাৰ ইতিহাসত মেচোপটেমিয়া প্ৰকৃতাৰ্থত এক বিৰাট স্তম্ভসদৃশ। প্ৰাচীন ইতিহাসেই প্ৰমাণ কৰিছে যে ইয়াত সভ্যতা গঢ় লৈ উঠিছিল।' চৰকাৰৰ তৰফৰপৰা জনোৱা হৈছে যে এই চহৰখনৰ সংৰক্ষণৰ বাবে সুকীয়াকৈ আৰ্থিক অনুদান দিয়া হ'ব। প্ৰাচীন মানবসভ্যতা গঢ়ি উঠাৰ ক্ষেত্ৰত বাগদাদৰপৰা ৮৫ কিলোমিটাৰ দক্ষিণত অৱস্থিত বেবিলনৰ নাম বাৰম্বাৰ উত্থাপিত হৈছিল।
লাভ ইউ আইভান...!
হিমালয় ট্ৰেকিং ডায়েৰীঃ(৩)
সত্যাগ্ৰহ এপাট অস্ত্ৰ নহয়- (১)
মই লিখিম কাৰ নাম?
Disclaimer: All the contents of this website www.mahabahoo.com are copy right protected. To reuse/publish in any media, users/readers of this website are requested to send an email to editor@mahabaoo.com. Users/readers are also requested to send email at editor@mahabahoo.com for issues related to complain, rectification & removal of contents.
